Na temelju članka 20. stavka 2. i članka 48. stavka 4. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19), i članka 18. Statuta Grada Križevaca („Službeni vjesnik Grada Križevaca“, broj 4/09, 1/13, 1/16, 1/18 i 3/18 – pročišćeni tekst), Gradsko vijeće Grada Križevaca na 24. sjednici održanoj --------2020. godine, donijelo je

**ODLUKU**

**o načinu ostvarivanja prednosti pri upisu djece u Dječji vrtić Križevci**

Članak 1.

 Ovom Odlukom utvrđuje se način ostvarivanja prednosti pri upisu djece u Dječji vrtić Križevci.

Članak 2.

 Prednost pri upisu u Dječji vrtić Križevci ostvaruju:

 - djeca s navršenom jednom godinom života pa do polaska u osnovnu školu, državljani Republike Hrvatske, s područja:

 a) grada Križevaca,

 b) drugih jedinica lokalne samouprave koje će sufinancirati smještaj djece,

 c) drugih jedinica lokalne samouprave uz plaćanje pune ekonomske cijene od strane roditelja ili skrbnika.

Članak 3.

 Način ostvarivanja prednosti pri upisu u Dječji vrtić Križevci utvrđuje se i primjenom sljedećih mjerila u skladu sa Zakonom o predškolskom odgoju i obrazovanju, pribrajanjem ostvarenih bodova:

|  |  |  |
| --- | --- | --- |
| Rbr. | MJERILO | BODOVI |
| 1. | dijete roditelja žrtava i invalida Domovinskog rata i dijete osobe s invaliditetom | 4 bodova |
| 2. | dijete iz obitelji s troje ili više djece | 1 bod za svako malodobno dijete |
| 3. | dijete oba zaposlena roditelja | 10 bodova |
| 4. | dijete samohranog roditelja | 15 bodova |
| 5. | dijete u udomiteljskoj obitelji, bez roditelja ili bez odgovarajuće roditeljske skrbi | 7 bodova |
| 6. | dijete u godini prije polaska u osnovnu školu | 1 bod |
| 7. | dijete čiji roditelji primaju doplatak  | 2 boda |
| 8.  | dijete zaposlenog roditelja iz jednoroditeljske obitelji | 15 bodova |
| 9. | dijete čiji je jedan roditelj zaposlen ili na redovitom školovanju, a drugi nezaposlen | 5 bodova |
| 10. | dijete čija su oba roditelja na redovitom školovanju  | 10 bodova |

Članak 4.

 Postupak upisa djece u Dječji vrtić, ostvarivanja reda prvenstva pri upisu, mjerila za naplatu korisnika usluga i druga pitanja u vezi s upisom djece u Dječji vrtić Križevci, podrobnije se uređuju Pravilnikom o upisu djece i ostvarivanju prava i obveza korisnika usluga, koji donosi Upravno vijeće Dječjeg vrtića.

Članak 5.

 Ova Odluka stupa na snagu danom objave u „Službenom vjesniku Grada Križevaca“.

 GRADSKO VIJEĆE GRADA KRIŽEVACA

KLASA:

URBROJ:

Križevci,

PREDSJEDNIK

Marko Katanović

OBRAZLOŽENJE

Na sjednici Gradskoga vijeća 12. rujna 2019. donesena je Odluka o načinu za ostvarivanje prednosti pri upisu djece u Dječji vrtić Križevci, kojom su iz ranije Odluke, donesene na sjednici Gradskoga vijeća 1997. uklonjeni kriteriji odnosno mjerila koje se može smatrati nepravednima i neopravdanima te diskriminirajućima.

Upravni odjel za odgoj, obrazovanje, kulturu, sport, socijalnu skrb, nacionalne manjine i turizam je u suradnji s novoizabranom ravnateljicom Dječjega vrtića Križevci u ožujku 2020. dodatno razradio mjerila i načine ostvarivanja prednosti koje se predlaže ovom Odlukom.

UPRAVNI ODJEL ZA ODGOJ, OBRAZOVANJE, KULTURU, SPORT, SOCIJALNU SKRB,

NACIONALNE MANJINE I TURIZAM